અમદાવાદઃ હાર્દિક પટેલ દ્વારા નિકોલમાં 25 ઓગસ્ટે ઉપવાસ કાર્યક્રમ માટે છેલ્લા એક મહિનાથી મંજૂરી માંગી છે. જે મંજૂરી ન મળતા રવિવારે હાર્દિક અને તેના સાથીઓ દ્વારા એક દિવસના પ્રતિક ઉપવાસની જાહેરાત કરી હતી. પ્રતિક ઉપવાસ માટે હાર્દિક નિકોલ પહોંચે તે પહેલા જ પોલીસે હાર્દિક સહિત કુલ 9 લોકોની ધરપકડ કરી તેમની સામે ગુનો નોંધ્યો હતો. સાંજે જામીન પર છૂટ્યા બાદ હાર્દિકે પોલીસ અને સરકાર પર ગંભીર આરોપો લગાવ્યા હતા. જામીન મળ્યા બાદ પોલીસે સુરત પાસ કન્વીનર અલ્પેશ કથિરિયાની રાજદ્રોહના કેસમાં અટકાયત કરાવામાં આવી છે આ ઉપરાંત નિકોલ પોલીસે મોડી સાંજે પાસ કન્વીનર ગીતા પટેલ સામે ફરિયાદ દાખલ કરી છે.